**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 „Līdzekļi neparedzētiem gadījumiem” piešķirt  2 040 000 *euro*, lai atbilstoši veiktajiem grozījumiem Ministru kabineta 2004. gada 24. augusta noteikumos Nr. 740 “Noteikumi par stipendijām” palielinātu stipendiju apmēru un skaitu pirmā līmeņa profesionālās augstākās izglītības (koledžas), bakalaura un maģistra līmeņa studijām Izglītības un zinātnes ministrijas, Veselības ministrijas, Zemkopības ministrijas, Labklājības ministrijas un Kultūras ministrijas padotībā esošajām koledžām un augstskolām. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām” (izskatīts Ministru kabineta 2020. gada 11. augustā sēdē). 2. Covid-19 infekcijas izplatības seku pārvarēšanas likuma 24. un 25. pants un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts. 3. Ministru kabineta 2020. gada 2. jūnija sēdes protokollēmuma „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” (prot. Nr.38 49.§.) 14. punkts. 4. Ministru kabineta 2020. gada 11. augusta sēdes protokollēmuma “Informatīvais ziņojums “Par Izglītības un zinātnes ministrijas pasākumiem Covid-19 krīzes pārvarēšanai un ekonomikas atlabšanai”” 2.punkts (izskatīts Ministru kabineta 2020. gada 11. augustā sēdē). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu koronavīrusa izraisītās slimības Covid-19 izplatību, ar Ministru kabineta 2020. gada 12. marta rīkojumu Nr. 103 „Par ārkārtas situācijas izsludināšanu” visā valsts teritorijā tika izsludināta ārkārtējā situācija un tās laikā tika noteikti daudzi aizliegumi un ierobežojumi, vairāki no kuriem būtiski ir ietekmējuši izglītības nozari, tai skaitā studentu sociālekonomisko stāvokli, samazinot gan studentu, gan arī viņu vecāku ienākumus, kā arī ir kļuvusi nelabvēlīgāka darba tirgus situācija. Tā rezultātā pastāv draudi, ka liels studējošo skaits varētu pārtraukt studijas. Biedrība “Latvijas Studentu apvienība” ir veikusi studējošo aptauju, kas identificē pastiprinātu studējošo atbiruma risku.  Stipendiju apmērs Latvijā atpaliek no kaimiņvalstīm. Esošais stipendijas apmērs 99,60 *euro* var būt nepietiekams, lai noturētu izcilākos studējošos augstskolās. Stipendijas apmērs nav pārskatīts vairāk kā 10 gadus. Līdz šim faktiskais risinājums bija studējošo nodarbinātība paralēli studijām, taču Covid-19 infekcijas radītās sociālekonomiskās krīzes dēļ šīs iespējas ir mazinājušās. Doktorantūras līmeņa studijām šos jautājumus Izglītības un zinātnes ministrija plāno risināt atsevišķi, īstermiņā – ar Eiropas Savienības fondu atbalstu saskaņā ar Izglītības un zinātnes ministrija izstrādāto konceptuālo ziņojumu “Par jauna doktorantūras modeļa ieviešanu Latvijā” (Ministru kabineta 2020. gada 25. jūnijā rīkojums Nr. 345​, pieejams: <https://likumi.lv/ta/id/315685-par-konceptualo-zinojumu-par-jauna-doktoranturas-modela-ieviesanu-latvija>). Tomēr attiecībā uz pirmā līmeņa profesionālās augstākās izglītības (koledžas), bakalaura un maģistra līmeņa studijām stipendiju apmēra jautājums ir aktuāls.  Ievērojot minēto, Izglītības un zinātnes ministrija izstrādāja grozījumus Ministru kabineta 2004. gada 24. augusta noteikumos Nr. 740 “Noteikumi par stipendijām”, kas paredz stipendiju apmēra palielinājumu no 99,60 *euro* uz 200 *euro* un kopējā stipendiju skaita palielinājumu (papildu 743 stipendijas) pirmā līmeņa profesionālās augstākās izglītības (koledžas), bakalaura un maģistra līmeņa studijām Izglītības un zinātnes ministrijas, Veselības ministrijas, Zemkopības ministrijas, Labklājības ministrijas un Kultūras ministrijas padotībā esošajām koledžām un augstskolām. Minētie grozījumi tika apstiprināti Ministru kabinetā š.g. 11. augustā.  Ievērojot minēto Izglītības un zinātnes ministrija izstrādāja projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””(turpmāk – rīkojuma projekts), kas paredz, ka Izglītības un zinātnes ministrija sadala papildus finansējumu 2,0 milj. *euro* apmērā starp valsts augstskolām un koledžām, kas ir Izglītības un zinātnes ministrijas, Veselības ministrijas, Zemkopības ministrijas, Labklājības ministrijas un Kultūras ministrijas padotībā proporcionāli valsts finansēto studiju vietu skaitam 2020. gadā (Izglītības un zinātnes ministrija rīkojumi par valsts finansētajām studiju vietām augstskolās un koledžās ir publicēti <https://www.izm.gov.lv/lv/nozares/izglitiba/augstaka-izglitiba/280-augstakas-izglitibas-finansesanas-modelis/3933-valsts-budzeta-finansetas-studiju-vietas-2020-gada>). Šobrīd noteiktā stipendiju apmēra palielinājums notiks saskaņā ar esošiem nosacījumiem. Projektā paredzēto papildus stipendiju piešķiršanas procesā valsts augstskolu un koledžu stipendiju piešķiršanas komisijām, kas iekļauj studējošo pašpārvaldes pārstāvjus, ir jādod priekšroka studējošiem, kuriem ārkārtējās situācijas laikā ir samazinājušies ienākumi un kuri šobrīd nesaņem kādu no sociālā atbalsta veidiem (piemēram, bezdarbnieka pabalstu, dīkstāves pabalstu, jauno speciālistu (studējošo – bezdarbnieku) darbam nepieciešamo iemaņu attīstības programma). |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Izglītības un zinātnes ministrija. Rīkojuma projekta izstrādes procesā notikušas konsultācijas ar Veselības ministriju, Zemkopības ministriju, Labklājības ministriju un Kultūras ministriju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz studējošiem un augstākās izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums atstās pozitīvu ietekmi uz tautsaimniecību, jo mazināsies studējošo atbirums sociālekonomisko iemeslu dēļ un attiecīgi palielināsies kvalificēta darba spēka pieejamība. Cilvēku ar augstāko izglītību ienākumi ir vidēji par 22% augstāki nekā vidējā atlīdzība valstī (Ministrijas dati par 2017. gada absolventu monitoringu), kas nozīmē arī lielāku nodokļu pienesumu valsts budžetam vidējā termiņā, kā arī cilvēkiem ar augstāko izglītību ir mazāks bezdarba risks.  Augstskolu stipendiju piešķiršanas komisijām, iekļaujot studējošo pārstāvjus, būs jāpieņem lēmums par stipendiju piešķiršanu atbilstoši normatīvajam regulējumam |
| 3. | Administratīvo izmaksu monetārs novērtējums | Augstskolu stipendiju piešķiršanas komisijām, iekļaujot studējošo pārstāvjus, būs jāpieņem lēmums par orientējoši 722 papildus stipendijām. Komisijām būtu jāizveido efektīva izvērtēšanas sistēma, apkopojot un izskatot vairākus pieteikumus reizē, sašķirojot tos pēc atbilstības normatīvā regulējuma kritērijiem. Katras stipendijas izvērtējums aizņems orientējoši ceturtdaļstundu, orientējoši komisijai 6 komisijas locekļu sastāvā.  Saskaņā ar Centrālās statistikas pārvaldes datiem 2019. gadā mēneša vidējā bruto darba samaksa valstī par pilnas slodzes darbu pirms nodokļu nomaksas bija 1 076 *euro*. Pie vidēji 21 darba dienas mēnesī atlīdzība vienā darba dienā būtu 51,24 *euro*, vienas stundas atlīdzība – 6,41 *euro*. Vienam komisijas loceklim izskatīt vienu stipendijas pieteikumu izmaksātu 1,60 *euro*, 6 komisijas locekļiem tas izmaksātu 9,62 *euro*, 722 stipendijas pieteikumu izskatīšana attiecīgi izmaksātu 6 942 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **2 040 000** | **0** | **0** | **0** | **0** | **0** |
| 2.1. valsts pamatbudžets | *0* | *2 040 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **- 2 040 000** | **0** | **0** | **0** | **0** | **0** |
| 3.1. valsts pamatbudžets | *0* | *- 2 040 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 2 040 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | |  |  |  |  |  |  | | --- | --- | --- | --- | --- | --- | |  | | 2020. gadam (*euro*) | 2021. gadam (*euro*) | 2022. gadam (*euro*) | 2023. gadam (*euro*) | | **Pavisam kopā** | | **2 040 000** | **3 060 000** |  |  | | **15. Ministrija** | | **1 440 928** | **2 161 390** | **0** | **0** | |  | 03.01.00. "Augstskolas" | 1 236 696 | 1 855 045 | 0 | 0 | | 03.11.00. "Koledžas" | 204 232 | 306 345 | 0 | 0 | | **16. resors "Zemkopības ministrija"** | | **202 745** | **304 118** | **0** | **0** | |  | 22.02.00. "Augstākā izglītība" | 202 745 | 304 118 |  |  | | **18. resors "Labklājības ministrija"** | | **1 651** | **2 477** | **0** | **0** | |  | 05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" | 1 651 | 2 477 | 0 | 0 | | **22. resors "Kultūras ministrija”** | | **137 612** | **206 419** | **0** | **0** | |  | 20.00.00. "Kultūrizglītība": | 137 612 | 206 419 | 0 | 0 | | **29. resors "Veselības ministrija"** | | **257 064** | **385 596** | **0** | **0** | |  | 02.03.00. "Augstākā medicīnas izglītība" | 257 064 | 385 596 | 0 | 0 | |   Detalizēts aprēķins ir pievienots anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. | | | | | | |
| 8. Cita informācija | Izdevumus 2020.gadā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. Pēc Ministru kabineta rīkojuma spēkā stāšanās Izglītības un zinātnes ministrija, Veselības ministrija, Zemkopības ministrija, Kultūras ministrija un Labklājības ministrija sagatavos un ne vēlāk kā divu nedēļu laikā normatīvajos aktos noteiktajā kārtībā iesniegs Finanšu ministrijā pieprasījumu apropriācijas izmaiņām.  Savukārt grozījumu Ministru kabineta 2004. gada 24. augusta noteikumos Nr. 740 “Noteikumi par stipendijām” īstenošanai 2021.gadā papildus nepieciešamais finansējums 3 060 000 *euro* apmērā, kas tiks nodrošināts atbilstoši Ministru kabineta 2020.gada 2.jūnija sēdē (protokols Nr.38 49.§) nolemtajam. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Saeimas Izglītības, kultūras un zinātnes komisijas sēdē 2020. gada 12. maijā tika prezentēta LSA prezentācija “Finansiālais atbalsts studējošajiem Covid-19 krīzes laikā” un notika diskusija par nepieciešamo atbalstu studējošiem, lai mazinātu studējošo atbirumu pasliktinājušās sociālekonomiskās situācijas rezultātā. Projekts ir izstrādāts, ņemot vērā sēdē prezentētās LSA veiktās studējošo aptaujas rezultātus un LSA atklātajā vēstulē pausto (<https://www.lsa.lv/politikiem-nosutita-atklata-vestule-par-finansiala-atbalsta-sniegsanu-studentiem-covid-19-krizes-laika/> un <https://www.lsa.lv/wp-content/uploads/2020/05/IKZK-12052020.pdf>). |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministrija, augstākās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Pielikumā: Detalizēts stipendiju aprēķins (*Excel* datne)

Izglītības un zinātnes ministre Ilga Šuplinska

Laudere 67047895

marika.laudere@izm.gov.lv